标题：1127年
历史纪年
公元1127年，北宋靖康二年
通鉴记载
钦宗恭文顺德仁孝皇帝靖康二年（金天会五年）
春，正月，辛卯朔，诣延福宫朝太上皇帝。命济王栩、景王杞出贺金二帅、二帅亦遣人入贺。
高丽遣使如金贺正朔，自后岁以为常。
壬辰，金人复趣召康王，遣中书舍人张徵赍诏以行，以前此曹辅往迎，不见王而还故也。
癸巳，康王次东平府。
金元帅宗翰、宗望遣人奏捷，并呈帝之降表。
诏使出割两河地，民坚守不奉诏，凡累月，金人止得石州。甲午，诏两河民开门出降。
乙未，有大星出建星西南，流入于浊没。
金知枢密院事刘彦宗，上表请复立赵氏，金主不听。
丁酉，雨木冰。
己亥，阴曀，风迅发。夜，西北阴云中有光如火。
庚子，帝复诣青城。时金人索金银益急，欲纵兵入城。帝以问萧庆，庆曰：“须陛下亲见元帅乃可。”帝有难色，何?、李若水以为无虞，劝帝行。帝乃命孙傅辅太子监国，而与?、若水等往。唐恪闻之曰：“一之为甚，其可再乎！”合门宣赞舍人吴革亦白?曰：“天文帝座甚倾，车驾若出，必堕敌计。”?不听。
辛丑，帝留青城。郓王楷、何?、冯澥、曹辅、吴开、莫俦、孙觌、谭世积、汪藻皆分居青城斋宫，馀并令先归。初，帝约五日必还，至是民以金银未足，各竭其家所有献之。有福田院贫民，亦纳金二两，银七两。而金人来索不已，于是增侍郎官二十四员再根括，又分遣搜掘戚里、宗室、内侍、僧道、伎术、倡优之家。
帝在青城，舍于亲王位，供张萧然，馈饷不继。金人持兵守阍，维以铁绳，夜则然薪击柝，传呼达旦。群臣相顾失色，帝每对之流涕。
乙巳，籍梁师成家。
丙午，太学生徐揆诣南薰门，以书白守门者，乞达二帅，请车驾还阙。二帅取揆赴军中诘难，揆厉声抗论，为所杀。
是日，通奉大夫刘韐死于金营。
韐为河东割地使，金人令仆射韩正馆之僧舍，谓曰：“国相知君，今用君矣。”韐曰：“偷生以事二姓，有死不为也。”正曰：“军中议立异姓，欲以君为正代。与其徒死，不若北去取富贵。”韐仰天大呼曰：“有是乎！”乃书片纸曰：“贞女不事二夫，忠臣不事二君。况主忧臣辱，主辱臣死，此予所以不敢偷生也！”使亲信持归，报其子子羽等，即沐浴更衣，酌卮酒而缢。金人叹其忠，瘗之寺西冈上，遍题窗壁以识其处。凡八十日，乃就敛，颜色如生。
丁未，大雾四塞，金人下含辉门剽掠，焚五岳观。
副元帅宗泽自大名至开德，与金人十三战，皆捷，遂以书劝康王檄诸道兵会京城。又移会北道总管赵野、两河宣抚范讷、知兴仁府曾楙合兵入援。三人皆以泽为狂，不答。泽遂以孤军进至卫南，先驱云前有敌营，泽挥众直前，连战，败之，转战而东。敌益生兵至，泽将王孝忠战死，前后皆敌垒，泽下令曰：“今日进退等死，不可不死中求生。”士卒知必死，无不一当百，斩首数千，金人大败，退却数十里。泽计其势必复来，乃亟徙其营，金人夜至，得空营，大惊，自是惮泽，不敢复出兵。泽出其不意，遣兵过大河袭击，又败之。
二月，辛酉朔，帝在青城。都人日出迎驾，而宗翰不遣。
丙寅，金主诏废帝及上皇为庶人。萧庆促帝易服。从臣震惧，不知所为，李若水独持帝曰：“陛下不可易服！”金人曳之去，若水大呼曰：“若辈不得无礼！”因加丑诋，金人击之破面，气结仆地，良久乃苏。
是夜，金人堑南薰门，令吴开、莫俦入城，推立异姓堪为人主者。先是宗翰欲留萧庆守汴，又有推刘彦宗者，二人辞不敢当，遂有别择之议。
丁卯，范琼逼上皇及太后赴金营，上皇曰：“若以我为质，得皇帝归保宗社，亦无所辞。”又取御佩刀付从臣，乃御犊车出南薰门。上皇顿足舆中曰：“事变矣！”呼取佩刀，已被搜去。宗望令其礼部侍郎刘思来易服，以铁骑拥之而去。都人号哭，琼立斩数人以徇。
金人以内侍邓述所具诸皇子及后宫位号，尽取入军。时肃王枢已出质，郓王楷等九人先从帝在青城，于是安康郡王楃等九人及王贵妃、乔贵妃、韦贤妃诸后宫，康王夫人邢氏与王夫人、帝姬暨上皇十四孙皆出，唯广平郡王捷匿民间，金人檄开封尹徐秉哲取之，迄不免。
是日，孙傅率百僚申状金二帅，请立皇太子为君，金人不听。
金人迫上皇令召皇后、太子，孙傅留太子不遣，吴开、莫俦督胁甚急，范琼恐变生，以危言詟卫士，辛未，遂拥皇后、太子共车而出。孙傅曰：“吾为太子傅，当同生死。”遂以留守事付王时雍，从太子出，至南薰门，守门人不许，傅遂宿门下以待命。
李若水在金营旬日，骂不绝口，乃裂颈断舌而死。金人相与言曰：“辽国之亡，死义者十数，南朝唯李侍郎一人。”若水监死无怖色。副使相州观察使王履亦死之。
是日，留守王时雍召百官会议所立，众欲举在军前者一人。左司员外郎宋齐愈适自外至，或问以敌意所在，齐愈写张邦昌三字示之，议遂定。时不书议状者，唯孙傅、张叔夜，金人遂取二人往军中。太堂寺主簿张浚、开封士曹赵鼎、司门员外郎胡寅皆逃入太学，不书名。
癸酉，王时雍、梅执礼召百官、士庶、僧道、军民集议推戴事。时孙傅、张叔夜已出，独时雍主其事，恐百官不肯书，乃先自书以率之，百官亦随以书。御史马伸独奋曰：“吾曹职为诤臣，岂容坐视！”乃与御史吴给约中丞秦桧共为议状，愿复嗣君以安四方，桧不答。有顷，伸稿就，首以呈桧。桧犹豫，伸率同僚合词立请，桧不得已始书名。伸遣人驰达金军，并论张邦昌当上皇时蠹国乱政以致倾危之罪。吴开、莫俦持状诣军前。明日，赍金牒至，言已据所由奏本国，册立张相为皇帝讫，令取册宝及一行册命礼数。
乙亥，金人取秦桧并太学生三十人，博士、正、录十员；何已下随驾在军前人，并取家属。
庚辰，康王如济州。
时王有众八万，屯济、濮诸州，高阳关路安抚使黄潜善，总管杨惟忠，亦部兵数千至东平，王遣真定总管王渊以三千人入卫宗庙。金人闻之，遣甲士及中书舍人张徵赍蜡诏自汴京至，命王以兵付副帅而还京。王问计于左右，后军统制张俊曰：“此金人诈谋耳。今大王居外，此天授，岂可徒往！”王遂如济州。
既而金人谋以五千骑取康王，吕好问闻之，遣人以书白王曰：“大王之兵，度能击之；不然，即宜远避。”且言：“大王若不自立，恐有不当立而立者。”
癸未，城内复以金七万五千八百两、银一百十四万五千两、衣缎四万八十四匹纳军前。
观文殿大学士、中太一宫使唐恪自杀。时金人逼百官立张邦昌，恪既书名，仰药而死。
乙酉，金人以括金未足，杀户部尚书梅执礼，侍郎陈知质，刑部侍郎程振，给事中安扶，枭其首，乃下令曰：“根据官已正典刑，金银或尚未足，当纵兵自索。”既而汉军都统刘彦宗言于宗翰、宗望曰：“萧何入关，秋毫无犯，惟收图籍。辽太宗入汴，载路车、法服、石经以归，皆令则也。”宗翰等颇纳其言。
丁亥，知中山府陈遘为部将沙振所害，帐下卒执振杀之。
是日，建宁宫火。元佑孟皇后徒步出居相国寺前通直郎、军器监孟忠厚家。时六宫有位号者皆北徙，惟后以废得存。
戊子，夜，白气贯斗。
三月，辛卯朔，帝在青城。
张邦昌由南薰门入居尚书令厅。
历史大事
金废宋徽、钦二帝
靖康二年（1127）、金天会五年一月上旬，宋钦宗第二次去金营即被扣留不放。二月六日，金太宗下诏废宋徽宗、钦宗为庶人。大臣萧庆催促钦宗脱掉皇袍，换上平民之衣，在场宋大臣吓得不知所措，只有李若水大声抗议，怒骂不已，并要钦宗坚持不换衣服。金人猛击若水面，至昏死过去。第二天，金军又逼迫宋徽宗及太后至金营，并下令凡宋各皇子、皇孙、后宫妃子、帝姬等全部去金营。
金立张邦昌为帝
靖康二年（1127）、金天会五年二月初，金扣留宋钦宗于金营的同时，放回翰林学士承旨吴开、吏部尚书莫俦回开封城召集宋廷百官，议立赵姓以外人为君主。根据金人旨意，以东京留守王时雍为首，并吴开、莫俦等提出立张邦昌为帝。邦昌（1081——1127），字子能，永静军东光（今河北）人。钦宗即位，为少宰，进太宰兼门下侍郎。金军攻开封，与康王赵构质于金，主张割地乞和，深得金人赏识。王时雍等以张邦昌姓名入议状，太常寺主簿张浚、开封士曹赵鼎、司门员外郎胡寅不肯签名，逃入太学。御史马伸、吴给联合御史中丞秦桧向金要求继立赵氏后嗣为君，揭发张邦昌罪行，认为不当立其为君主，金人大怒，执秦桧至金营。三月初七日，金人正式册立张邦昌为帝，国号大楚。王时雍领先拜贺，吴开、莫俦、范琼等紧随其后。是日，天适风霾日晕，昏暗无光，张邦昌伪廷上群情沮丧，张邦昌亦做贼心虚，除拜百官都加权字。以王时雍为权知枢密院事、领尚书省，吴开权同知枢密院事，莫俦权佥书枢密院事。金人扶殖了张邦昌的傀儡政权后，就北还回朝。临行，张邦昌前去送行。张邦昌身着赭红色袍，张红盖，所过设香案起居，王时雍、吴开、莫俦等一批卖国贼紧随其后。观看的士庶军民对张邦昌的卖国行径无不咬牙切齿，痛恨不已。
金人掳宋徽钦二帝北去
靖康二年（1127）、金天会五年三月七日，金人扶殖的张邦昌傀儡政权正式成立后，四月一日，金将宗望、宗翰带着被俘扣留在金营的宋徽宗、钦宗和赵氏皇子、皇孙、后妃、帝姬、宫女及大臣三千余人以及掠夺的大量金银财宝回归金朝。其中宗望一路带着宋徽宗及太后、各亲王、皇孙、驸马、公主、妃嫔与康王赵构母韦妃、赵构夫人邢氏由滑州（今河南）渡黄河北去，宗翰一路带着钦宗、钦宗后、太子、妃嫔及何栗、孙傅、张叔夜、秦桧等大臣，由郑州（今河南）渡黄河北去。金军离开开封时，还把宋宫中所有的法驾、卤簿等仪仗法物、宫中用品、太清楼、秘阁、三馆所藏图书连同内人、内侍、伎艺工匠、倡优、府库蓄积搜刮一空，席卷而去。
高宗即位
宋高宗赵构，徽宗第九子，大观元年（1107）五月生，宣和三年（1121）十二月进封康王。靖康元年（1126，金太宗天会五年）十一月，金兵入侵，钦宗派他出使金营、割地求和。他刚出京城，金兵便渡河南下。他到达磁州（今河北磁县）为知州宗泽和当地百姓所留，后来知相州（今河南安阳）汪伯彦来邀，又前往相州。闰十一月，金兵围攻汴京开封（今河南），宋钦宗派人持蜡书至相州拜赵构为河北兵马大元帅，同时拜知中山府（今河北定县）陈遘为元帅，汪伯彦、宗泽为副元帅，使尽起河北兵入卫。但是赵构开府后，只派少量部队南下，自己却率大队兵马逃至大名府（今河北），随即又往东平府（今山东），继而再逃向济州（今山东巨野）。是月二十五日，开封失陷，十二月初二，钦宗向金人奉上降表。次年二、三月，金废宋徽、钦二帝为庶人，册立张邦昌为楚帝，然后撤兵北归。金兵一退，开封军民和朝廷旧臣即不再拥戴张邦昌，同时各路“勤王”兵马纷至沓来，声讨张邦昌。张邦昌只得迎宋元祐皇后入宫、垂帘听政，并迎奉康王赵构。四月，元祐皇后手书至济州，劝康王即帝位。五月初一，赵构于应天府（今河南商丘）登基，改元建炎，重建了宋王朝，史称“南宋”。
宋设御曾使司
御营使司，简称御营司。靖康之变，“三衙”禁兵溃散，从各路来投随赵构的部队如王渊、杨惟忠的河北兵，刘光世的陕西兵，张俊、苗傅的帅府兵及降盗兵等都互不相统，缺乏统一的指挥机构。建炎元年（1127）五月，高宗即位后，遂另设御营使司以“总齐行在军中之政”，统一编制诸军为前、后、左、右、中五军，称御营五军，其首脑御营使和副使由宰执分别兼任，属官有参赞军事、提举一行事务、都统制、五军统制等。御营司之设，不仅机构愈加重复，而且兵权转归宰执，使枢密院形同虚设。同时后来部队扩大，又增设了御前五军不受御营使统辖，也需要一个更权威的统兵机构。于是，建炎四年（1130）六月，乃诏罢御营司，兵权仍归枢密院，接着又改御前五军为神武军，御营五军为神武副军，其将佐并属枢密院。
丁酉，金人奉册宝立张邦昌，百官会于尚书省。邦昌泣，即上马，至西府门，佯为忄昬愦欲仆，立马，少苏，复号恸，导至宣德门西阙下，入幕次，复恸。金人持御衣红伞来，设于次处。邦昌出次外，步至御街褥位，望金国拜舞，跪受册，略曰：“咨尔张邦昌，宜即皇帝位，国号大楚，都金陵。”邦昌御红伞还次讫，金人揖，上马出门，百官引导如仪。邦昌步入自宣德门，由大庆殿至文德殿前，进辇，却勿御，步升殿于御床西侧，别置一椅，坐受军员等贺讫，文武合班，邦昌乃起立，遣合门传云：“本为生灵，非敢窃位。”传令勿拜。王时雍等恳奏，传云：“如不蒙听从，即当归避。”时雍率百官遽拜，邦昌但东面拱立。”
合门宣赞舍人吴革，耻屈节异姓，率内亲事官数百人，皆先杀其妻孥，焚所居，举义兵东门外。范琼诈与合谋，令悉弃兵仗，乃从后袭之，杀百馀人，执革，胁以从逆。革骂不绝口，引颈受刃，颜色不变，并其子杀之；又擒斩十馀人。
是日，风霾，日晕无光，百官惨沮，邦昌亦变色，惟时雍及吴开、莫俦、范琼等，欣然以为有佐命功。邦昌心不安，拜官皆加权字。大抵往来议事者，开、俦也；逼逐上皇以下者，时雍、秉哲也；胁惧都人者，范琼也；遂皆擢用。
邦昌见百官称予，手诏曰手书。虽不改元，而百官文移必去年号。权佥书枢密院事吕好问所行文书，独称靖康二年。百官犹未以帝礼事邦昌，唯时雍每言事，称“臣启陛下”；又劝邦昌坐紫宸、垂拱殿以见金使，好问争之，乃止。时雍复议肆赦，好问曰：“四壁之外，皆非我有，将谁赦邪！”乃但赦城中，而选郎官为四方密谕使。
庚子，金人复来取宗室，徐秉哲令坊巷五家为保，毋得藏匿，凡三千馀人，悉令押赴军前，衣袂连属而往。济王夫人曹氏，避难它出，捕而拘之柜中，舁以出城。开封府捉事使臣窦鉴曰：“生为大宋之臣，何忍以大宋宗族交与敌人！”自缢而死。
乙巳，张邦昌往青城见二帅致谢，且面议七事：一、乞不毁赵氏陵庙；二、乞免取金帛；三、乞存留楼橹；四、乞俟江宁府修缮毕，三年内迁都；五、乞五日班师；六、乞以帝为号，称大楚帝，七、乞借金银犒赏。皆许之。又请归冯澥、曹辅、路允迪、孙觌、张澄、谭世积、汪藻、康执权、元可当、沈晦、黄夏卿、邓肃、郭仲荀、太学、六局官、秘书省官，亦从之。唯何?、孙傅、张叔夜、秦桧、司马朴等，令举家北迁。
癸丑，金人归冯澥等，且令权止根括金帛。
丁巳，张邦昌率百官诣南薰门、五岳观内，望军前遥辞二帝。邦昌哭，百官军民皆哭，有号绝不能止者。
是日，金帅宗望退师，道君皇帝北迁，宁德皇后及诸亲王、妃嫔以下，以牛车数百乘由滑州进发，行皆生路，无人迹，至真定府，乃入城。
戊午，金兵下城，尽逐南师，分四壁屯守。张邦昌诣金营辞，服赭袍，张红伞，所过起居并如常仪，从行者王时雍、徐秉哲、吴开、莫俦。
夏，四月，庚申朔，金帅宗翰退师，帝北迁，皇后、皇太子皆行，由郑州路进发。凡法驾、卤簿，皇后以下车辂、卤簿、冠服、礼器、法物、大乐、教坊乐器、祭器、八宝、九鼎、圭璧、浑天仪、铜人、刻漏、古器、景灵宫供器，太清楼、秘阁、三馆书，天下州府图及官吏、内人、内侍、技艺工匠、倡优，府库蓄积，为之一空。帝在军中，顶青毡笠，乘马，后有监军随之，自郑门而北，每过一城，辄掩面号泣。
初，金人将还，议留兵以卫邦昌，吕好问曰：“南北异宜，恐北兵不习风土，必不相安。”金人曰：“留一贝勒统之可也。”好问曰：“贝勒贵人，有如触发至病，则负罪亦深。”金人乃不留兵而去。
宗泽在卫，闻二帝北狩，即提军趋滑，走黎阳，至大名，欲径渡河，据金人归路，邀还二帝，而勤王之兵卒无一至者，遂不果。
甲子，张邦昌迎元佑皇后于私第，入居延福宫。
吕好问谓邦昌曰：“相公真欲立邪，抑姑塞敌意而徐为之图邪？”邦昌曰：“是言何也？”好问曰：“相公知中国人情所向乎？特畏女直兵威耳。女直既去，能保如今日乎？大元帅在外，元佑皇后在内，此殆天意。盍亟还政，可转祸为福。且省中非人臣所处，宜寓直殿庐，毋令卫士夹陛。敌所遗袍带，非戎人在弗服。车驾未还，所下文书不当称圣旨。为今计者，当迎元佑皇后，请康王早正大位，庶获保全。”邦昌以为然，乃迎元佑皇后入延福宫，尊为宋太后。其册文有曰：“尚念宋氏之初，首崇西宫之礼。”盖用太祖即位迎周太后入西宫故事。识者有以觇邦昌之意，非真为赵氏也。
郭京自都城走，沿路称撒豆成兵，假幻惑众，至襄阳，有众千馀，屯洞山寺，欲立宗室为帝。钱盖、王襄及张思正等止之，不从。会有自汴来者，具说京欺罔事，思正囚京，刺杀之。
丙寅，张邦昌遣其甥吴何及王舅韦渊同赍书于康王，大略言：“臣封府库以待，臣所以不死者，以君王之在外也。”王召何等，饮以酒，赐予良厚。
丁卯，谢克家以邦昌之命，赍玉玺至大元帅府，其篆文曰“大宋受命之宝”。耿南仲、汪伯彦等引克家捧宝跪进，王谦拒再三，恸哭不受，命伯彦司之。
监察御史马伸上书，请张邦昌易服归省，庶事禀取太后命令而后行，仍速迎奉康王归京，庶几中外释疑，转祸为福，且曰：“如以伸言为不然，即先次就戮。伸有死而已，必不敢辅相公，为宋朝叛臣也！”邦昌读其书，气沮。戊辰，降手书，请元佑皇后垂帘听政，以俟复辟。书既下，中外大悦。追回诸路赦文，并毁所立宋太后手书不用。
元佑皇后遣尚书左丞冯澥为奉迎使，权尚书右丞李回副之，持诏往济州迎康王。王览书，命移檄诸道帅臣，具言张邦昌恭顺之意，以未得至京，已至者毋辄入。
庚午，太后御内东门小殿，垂帘听政，张邦昌以太宰退处资善堂，群臣诣祥曦殿起居太后毕，邦昌服紫袍，独班归两府幕次。自僭位号至是凡三十三日。
壬申，在京文武百官上表康王劝进，宗泽亦以状申请，王不许。
甲戌，太后手书告天下曰：“比以敌国兴师，都城失守，祲缠宫阙，既二帝之蒙尘，诬及宗祊，谓三灵之改卜。众恐中原之无统，姑令旧弼以临朝，扶九庙之倾危，免一城之惨酷。乃以衰癃之质，起于闲废之中，迎置宫闱，进加位号，举钦圣已还之典，成靖康欲复之心。永言运数之屯，坐视家邦之覆，抚躬独在，流涕何从！缅维艺祖之开基，实自高穹之眷命，历年二百，人不知兵，传序九君，世无失德。虽举族有北辕之衅，而敷天同左袒之心。乃眷贤王，越居近服，已徇群臣之请，俾膺神器之归，繇康邸之旧籓，嗣我朝之大统。汉家之厄十世，宜光武之中兴；献公子之九人，唯重耳之尚在。兹为天意，夫岂人谋！尚期中外之协心，同定安危之至计，庶臻小愒，渐底丕平。”
乙亥，金人破陕州，武经郎、权知州事种广死之，统领军马刘逵战死，其属朱弁、孙旦悉遇害。
丁丑，元佑皇后手书至济州，百官上表劝进。康王答以俟入京城躬谒宗庙时，若銮舆未返，即抚定军民，权听国事。
直龙图阁、东道副总管、权应天府朱胜非至济州。
先是金分兵侵应天，胜非逃匿民间。会宣总司前军统制、嘉州防御使韩世忠、将军杨进击破之，胜非复出视事。至是以军赴帅府，卫王如南。
庚辰，王发济州。刘光世以所部来会，以光世为五军都提举。路允迪、范宗尹自京师奉迎进发。辛巳，次单州，赵子崧、何志同以兵来会。壬午，王至虞城。癸未，至南京，驻军府治。甲午，王率僚属诣鸿庆宫，朝三殿御容，哭移时。乙酉，王时雍等奉乘舆服御至南京，张邦昌继至，伏地恸哭请死，王以客礼见，且抚慰之。
丙戌，金以六部路都统完颜昌为元帅左监军，以南京路都统栋摩为元帅左都监。